
Isus blagoslivlja 
slika dobivena u android aplikaciji Dreamai v. 1.0.4 


BLAGOSLOV 
1. BOGATSTVO BLAGOSLOVA 


Blagoslov često budi pomisao samo na najpovršnije oblike religije, na promrmljane obrasce, 
na čine lišene smisla, kojih se ljudi to više drže što manje imaju vjere. S druge strane, i sama 
živa kršćanska predaja zadržala je od biblijskih primjena gotovo samo one koje nisu toliko 
bogate smislom, dok je one važnije svrstala u red hvale i zahvaljivanja. Odatle pravi nehaj 
prema riječima blagoslivljanja, pa čak i prema stvarnosti koju one označuju. 

Pa ipak, posljednji vidljiv Kristov čin na zemlji jest - blagoslov (Lk 24,50 sl): 


(Lk 24,50 sl) 
(50) Zatim ih izvede do Betanije, podiže ruke pa ih blagoslovi. (51) I dok ih blagoslivljaše, rasta se 
od njih i uznesen bi na nebo. 


onaj blagoslov što ga on ostavlja svojoj Crkvi, a koji je ovjekovječila kršćanska umjetnost 
Bizanta i katedrala. Potanko opisati bogatstva biblijskog blagoslova u stvari znači baciti 
svjetlo na divote Božje darežljivosti i na religiozno svojstvo udivljenja što ga ta darežljivost 
budi kod stvorova. 

Blagoslov je dar koji je neposredno vezan uza život i misterij života; to je i dar koji se 
izražava riječju i njezinim misterijem. Blagoslov je riječ koliko i dar, blago koliko i slovljenje 
(USP. grč. eu-logia, lat. bene-dictio): to je stoga što dobro koje on donosi nije neki određeni 
predmet, neki određeni dar; on nije s područja imati, već s područja biti, poticaj mu nije u 
ljudskom činu, već u Božjem stvaranju. Blagoslivljanje znači stvaralački i životvorni dar, bilo 
prije njegova ostvarenja - u obliku molitve - ili naknadno, u obliku zahvaljivanja. Međutim, 
dok molitva blagoslivljanja unaprijed potvrđuje Božju darežljivost, zahvaljivanje već svjedoči 
njezino očitovanje. 


II. RIJEČI BLAGOSLIVLJANJA 


U hebrejskom ima jedan jedini korijen (brk, srodan možda izrazu za koljeno i za klanjanje, 
a možda i za životnu snagu spolnih organa) koji označuje sve oblike blagoslova na svim 
razinama. Blagoslov je u isti mah ono što se daruje, samo darivanje i izraz dara; stoga se on 
izriče trima riječima: imenicom berakah, glagolom barek i pridjevom baruk. 


1. Blagoslov (berakah). - Čak i u svom najsvjetovnijem, najtvarnijem značenju - u značenju 
darovanog predmeta, ta riječ ima sasvim očit prizvuk vrlo osjećajnog ljudskog susreta. Darovi 
Abigajile Davidu (1 Sam 25,14-27), 


(1 Sam 25,14-27) 

(14) A ženi Nabalovoj, Abigajili, javio jedan od Nabalovih slugu ovo: "Eto, David je poslao iz 
pustinje glasnike da pozdrave našega gospodara, a on ih potjerao. (15) A ti su ljudi bili vrlo dobri 
prema nama: nisu nas dirali, ništa nismo izgubili dokle god smo bili u njihovoj blizini kad smo bili 
u polju. (16) Noću i danju bili su nam kao bedem u sve vrijeme dok smo bili s njima pasući stada. 
(17) Razmisli sada i vidi što ćeš učiniti, jer je gotova pogibija našem gospodaru i svemu njegovu 
domu; a on je opak čovjek komu se ne može ništa kazati." (18) Abigajila brzo uze dvije stotine 
hljebova, dva mijeha vina, pet zgotovljenih ovaca, pet mjera pržena žita, sto grozdova suhoga 
grožđa, dvije stotine smokovih kolača i sve to natovari na magarce. (19) I zapovjedi svojim 
slugama: "Idite preda mnom, a ja ću za vama." Svome mužu Nabalu nije kazala ništa. (20) Dok je, 


jašući na magarcu, silazila iza gorskog zavoja, David je sa svojim ljudima silazio nasuprot njoj, tako 
da se ona susrela s njima. (21) A David je upravo mislio: "Uzalud sam, dakle, zaštićivao u pustinji 
sve što je taj čovjek imao i ništa mu nije nestalo od svega što je posjedovao! Sada mi vraća zlo za 
dobro! (22) Neka Bog učini Davidu ovo zlo i neka mu doda drugo ako Nabalu do zore od svega što 
ima ostavim i ono što mokri uza zid!" (23) Kad je Abigajila ugledala Davida, brzo sjaha s magarca i 
pade pred Davida ničice, poklonivši se do zemlje. (24) Bacivši mu se tako pred noge, reče: 
"Gospodaru, neka na mene padne krivica! Dopusti da službenica tvoja progovori tvojim ušima 1 
udostoj se poslušati riječi službenice svoje! (25) Neka moj gospodar ne gleda na toga opakog 
čovjeka, na Nabala, jer on s pravom nosi svoje ime: zove se Luda i ludost je s njim. A ja, službenica 
tvoja, nisam vidjela momaka koje je poslao moj gospodar. (26) Zato sada, gospodaru, živoga mi 
Gospodina, i tako živ bio ti, i tako ti Gospodin koji te očuvao da ne svališ na se krvnu krivicu i da 
ne pribaviš sebi pravdu svojom rukom: neka prođu kao Nabal tvoji neprijatelji i oni koji snuju zlo 
mome gospodaru! (27) A ovaj dar, što ga evo tvoja službenica nosi svome gospodaru, neka se dade 
momcima koji idu za mojim gospodarom na njegovim putovima. 


pa onda Davidovi darovi ljudima iz plemena Judina (1 Sam 30,26.31), 


(1 Sam 30,26.31) 

(26) Kad je David došao u Siklag, posla dio plijena starješinama Jude, po pojedinim njihovim 
gradovima, s porukom: "Evo za vas dar od plijena Gospodnjih neprijatelja!" 

(31) onima u Hebronu i u svim onima mjestima u koja je dolazio David sa svojim ljudima. 


ozdravljenog Naamana Elizeju (2 Kr 5,15), 


(2 Kr 5,15) 
(15) Vrati se on Elizeju sa svom svojom pratnjom, uđe, stade preda nj i reče mu: "Evo, sad znam da 
nema Boga na svoj zemlji, osim u Izraelu. Zato te molim, primi dar od svoga sluge." 


Jakova Ezavu (Post 33,11): 


(Post 33,11) 
(11) Zato prihvati moj dar što sam ti ga donio; Bog mi je bio sklon te imam svega." Kako ga je 
uporno nagovarao, Ezav prihvati. 


svi su ti darovi namijenjeni da zapečate neko sjedinjenje ili pomirbu. Ali daleko su brojnije 
upotrebe te riječi u religioznom smislu: čak i kad se riječ blagoslov uzima kao oznaka za 
najmaterijalnija blaga, to biva zato da bi se pokazalo kako su ona došla od Boga i njegove 
darežljivosti (Izr 10,6.22; Sir 33,17) 


(Izr 10,6.22) 
(6) Blagoslovi su nad glavom pravedniku, a usta opakih kriju nasilje. 
(22) Gospodnji blagoslov obogaćuje i ne prati ga nikakva muka. 


(Sir 33,17) 
(17) ali stigoh s Božjim blagoslovom i napunih tijesak svoj kao pravi berač. 


ili pak od zasluga valjanih ljudi (Izr 11,11; 28,20; Sir 2,8). (ne postoji Izr 28,20 umjesto toga 
dodano je drugo, a Sir 2,8 ne odgovara i dodano je drugo -napomena Milan K.) 


(Izr 11,11) 


(11) Blagoslovom pravednika grad se diže, a ustima opakih razara se. 


(Izr 22,9) 
(9) Milostivo se oko blagoslivlje, jer daje od svog kruha siromahu. 


(Izr 24,24-25) 
(24) Tko opakomu veli: "Pravedan si", proklinju ga narodi i kunu puci; (25) a oni koji ga ukore 
nalaze zadovoljstvo, i na njih dolazi blagoslov sreće. 


(Sir 2,8) 
(8) Vi što se bojite Gospoda, uzdajte se u nj i plaća vam neće propasti. 


(Sir 3,8) 
(8) Sine moj, riječju i djelom štuj oca svoga da te od njega stigne blagoslov. 


Blagoslov budi predodžbu o zdravu blagostanju, ali i o darežljivosti prema nesretnicima (Sir 
7,32; Izr 11,26), a u svakom slučaju o Božjoj dobrohotnosti. 


(Sir 7,32) 
(32) I siromahu pruži ruku, da bude savršen tvoj blagoslov. 


Izr 11,26) 
(26) Tko ne da žita, kune ga narod, a blagoslov je nad glavom onoga koji ga prodaje. 


Ovo obilje i blagostanje jest ono što Hebreji nazivaju mirom, i obje se riječi često javljaju 
zajedno; međutim, iako obje dočaravaju istu puninu bogatstva, sržno je bogatstvo blagoslova 
u bogatstvu života i rodnosti; blagoslov cvjeta (Sir 11,22 hebr.) 


(Sir 11,22) 
(22) Blagoslov je Gospodnji plaća pobožniku: brzo se rastvara cvijet blagoslova. 


poput perivoja (Sir 40,17). 


(Sir 40,17) 
(17) A milost je kao perivoj blagoslova i milosrđe traje dovijeka. 


Znamenjem mu je najradije voda (Post 49,25; Sir 39,22); 


(Post 49,25) 
(25) Bogom, Ocem tvojim, koji ti pomaže, Svesilnim koji te blagoslivlje blagoslovom ozgo sa 
nebesa, blagoslovom ozdo iz dubina, blagoslovom iz svih prsa, iz svih utroba! 


(Sir 39,22) 
(22) Kao što se blagoslov njegov prelijeva poput rijeke i natapa zemlju kao poplava, 


voda je i sama bitan, prijeko potreban blagoslov (Ez 34,26; Mal 3,10); 
(Ez 34,26) 


(26) Njih i sve oko brda svojega učinit ću blagoslovom i dat ću im na vrijeme kišu, 1 bit će to kiša 
blagoslova. 


(Mal 3,10) 

(10) Donesite čitavu desetinu u riznicu da u mojoj kući bude hrane. Tada me iskušajte - govori 
Gospodin nad Vojskama - neću li vam otvoriti ustave nebeske i neću li izliti na vas punom mjerom 
blagoslov, 


osim života što ga ona na zemlji hrani, voda nam svojim nebeskim podrijetlom dočarava 
ujedno Božju darežljivost i nezasluženost darova, životvornu moć. U Jakovljevu proročanstvu 
o Josipu sabrane su sve ove predodžbe rodnog života, vode, neba: "'Blagoslovom 0zgo sa 
nebesa, blagoslovom ozdo iz dubina, blagoslovom iz svih prsa, iz svih utroba"' (Post 49,25). 


(Post 49,25) 
(25) Bogom, Ocem tvojim, koji ti pomaže, Svesilnim koji te blagoslivlje blagoslovom ozgo sa 
nebesa, blagoslovom ozdo iz dubina, blagoslovom iz svih prsa, iz svih utroba! 


Ovaj osjećaj za Božju darežljivost u darovima prirode priprema Izrael da prigrli dareržljivost 
njegove milosti. 


2. Blagoslivljati. - Glagol ima vrlo široku ljestvicu uporabe, od sasvim obična pozdrava 
upućenog neznancu na putu (2 Kr 4,29) 


(2 Kr 4,29) 
(29) On tada reče Gehaziju: "Opaši se, uzmi u ruku moj štap pa idi! Ako koga susretneš, ne 
pozdravljaj ga; ako te tko pozdravi, ne odzdravljaj mu. Moj štap položi na dječaka." 


ili uobičajenih obrazaca uljudnosti (Post 47,7.10; 1 Sam 13,10) 


(Post 47,7.10) 
(7) Josip onda dovede svoga oca Jakova faraonu. Jakov blagoslovi faraona. 
(10) Poslije toga Jakov se oprosti s faraonom i ode od njega. 


(1 Sam 13,10) 
(10) I upravo je završavao žrtvu paljenicu, kad eto Samuela; Saul mu iziđe u susret da ga pozdravi. 


pa sve do najviših darova Božje naklonosti. Najčešće je Bog onaj koji blagoslivlja, i iz njegova 
blagoslova uvijek izbija život (Ps 65,11; Post 24,35; Job 1,10). 


(Ps 65.11) 
(11) brazde joj natopi, grude joj poravna; kišom je omekša, usjeve joj blagoslovi. 


(Post 24,35) 
(35) "Gospodin je uvelike blagoslovio moga gospodara te je postao bogat. Nadavao mu je ovaca 1 
goveda, srebra 1 zlata, sluga 1 sluškinja, deva i magaradi. 


(Job 1,10) 
(10) Zar nisi ogradio njega, kuću mu i sav posjed njegov? Blagoslovio si djelo njegovih ruku, stoka 
mu se namnožila po zemlji. 


Stoga su samo živa bića podesna da ga prime; neživi se predmeti određuju za službu Bogu, 
njegova ih prisutnost posvećuje, ali ih ne blagoslivlja. 


Iza Boga, izvor je života i otac, te i na nj spada da blagoslivlja. Njegov je blagoslov 
djelotvorniji od svakog drugog blagoslova, kao što je strahovito i njegovo prokletstvo (Sir 
3,8); 


(Sir 3,8) 
(8) Sine moj, riječju i djelom štuj oca svoga da te od njega stigne blagoslov. 


Jeremija je morao biti u očaju da se usudi prokleti čovjeka što je došao javiti njegovu ocu da 
mu se rodio sin (Jr 20,15; usp. Job 3,3). 


(Jr 20,15) 
(15) Proklet bio čovjek koji ocu mom dojavi: "Rodio ti se sin, muškić!" i time mi oca obradova. 


(Job 3,3) 
(3) "O, ne bilo dana kad sam se rodio i noći što javi: 'Začeo se dječak!" 


Po nekom neočekivanom obratu, često se događa da slabi blagoslivlja moćnoga (Job 29,13; 
Ps 72,13-16; Sir 4,5), 


(Job 29,13) 
13) Na meni bješe blagoslov izgubljenih, srcu udovice ja veselje vraćah. 


(Ps 72,13-16) 

(13) smilovat će se ubogu i siromahu i spasit će život nevoljniku: (14) oslobodit će ih nepravde 1 
nasilja, jer je dragocjena u njegovim očima krv njihova. (15) Stog! neka živi! Neka ga daruju zlatom 
iz Arabije, nek' mole za njega svagda i neka ga blagoslivljaju! (16) Nek' bude izobila žita u zemlji, 
po vrhuncima klasje neka šušti k'o Libanon! I cvjetali stanovnici gradova kao trava na livadi. 


(Sir 4,5) 
(5) Ne odvrati pogleda svoga od potrebita i ne daj nikomu prilike da te kune. 


da se čovjek usudi blagoslivljati Boga. To je stoga što siromah, istina, nema što dati bogatašu a 
čovjek nema ništa što bi mogao darovati Bogu, ali blagoslivljanje uspostavlja između bića 
uzajamno i životno strujanje koje i najmanjemu omogućuje da doživi kako se nad njim 
izlijeva darežljivost moćnoga: nije besmisleno blagoslivljati Boga koji je "'iznad svakog 
blagoslova'' (Neh 9,5); 


(Neh 9,5) 

(5) I govorahu leviti Ješua, Kadmiel, Bani, Hašabneja, Šerebja, Hodija, Šebanija i Petahja: 
"Ustanite, blagoslivljajte Gospodina, Boga našega! Blagoslovljen da si, Gospodine, Bože naš, 
odvijeka dovijeka! I neka je blagoslovljeno tvoje Ime slavno, iznad svakog blagoslova i hvale 
uzvišeno. 


to naprosto znači priznati njegovu darežljivost i zahvaljivati mu, to je prva dužnost svakog 
stvora (Rim 1,21). 


(Rim 1,21) 
(21) Jer premda upoznaše Boga, ne iskazaše mu kao Bogu ni slavu ni zahvalnost, nego ishlapiše u 
mozganjima svojim te se pomrači bezumno srce njihovo. 


3. Blagoslovljen. - Glagolski je pridjev baruk od svih riječi blagoslivljanja najsnažniji. On je 
pravo središte obrasca blagoslivljanja u Izraelaca: "Blagoslovljen bio..." Taj obrazac nije ni 
obična tvrdnja ni pusta želja, u njemu ima još više ponesenosti nego u izrazima kojima se 
nekome pripisuje blaženstvo; on probija pred osobom po kojoj Bog upravo objavljuje svoju 
moć i darežljivost i koju je odabrao "među svima"': Jaelu "među ženama šatora" (Suci 5,24), 


(Suci 5,24) 
(24) Blagoslovljena među ženama bila Jaela, žena Hebera Kenijca, među ženama šatora nek' je 
slavljena! 


Izraela "među narodima'' (Pnz 33,24), 


(Pnz 33,24) 
(24) O Ašeru reče: Blagoslovljen bio Ašer među sinovima! Nek' miljenik bude među braćom 
svojom, i nek' noge svoje u ulje umače! 


Mariju "'među ženama" (Lk 1,42, usp. Jdt 13,18). 


(Lk 1,42) 
(42) i povika iz svega glasa: "Blagoslovljena ti među ženama i blagoslovljen plod utrobe tvoje! 


(Jdt 13,18) 

(18) Ozija joj kaza: "Blagoslovljena bila, kćeri, od Boga Svevišnjega više od svih drugih žena na 
zemlji! Blagoslovljen Gospod Bog, stvoritelj neba i zemlje, koji te vodio da odsiječeš glavu vođi 
neprijatelja naših! 


Udivljenje pred onim što Bog može učiniti svome izabraniku. Blagoslovljeni je na svijetu kao 
neka objava Boga, kojemu on pripada na sasvim poseban način; on je "'blagoslovljenik 
Gospodnji"', kao što su neka bića "sveci Gospodnji". Dok svetost koja posvećuje Gospodinu 
odjeljuje od običnog svijeta, blagoslov, naprotiv, od bića što ga je Bog označio stvara mjesto 
skupljanja i izvor zračenja. Svetac i blagoslovljenik, oba pripadaju Bogu; ali svetac više 
otkriva njegovu nepristupnu veličinu, a blagoslovljenik njegovu neiscrpnu darežljivost. 
Jednako čest i jednako samonikao kao poklik "'Blagoslovljen bio..." jest odgovarajući 
obrazac: "'Blagoslovljen bio Bog!'"': on također izbija iz obuzetosti što se javlja pred činom 
kojim je Bog objavio svoju moć. Njime se manje naglašava širina toga gesta a više njegov 
čudesan povod, njegovo obilježje znaka. I tu je čovjekovo blagoslivljanje odaziv objavi Boga 
(usp. Post 14,20, Melkisedek; Post 24,27, Eleazar; Izl 18,10, Jitro; Rut 4,14, Boaz Ruti). 


(Post 14,20) 
(20) I Svevišnji Bog, što ti u ruke preda neprijatelje, hvaljen bio!" Abram mu dade desetinu od 
svega. 


Abraham i Melkisedek 

(17) Pošto se vratio, porazivši Kedor-Laomera i kraljeve koji su bili s njim, u susret mu, u dolinu 
Šave, to jest u Kraljev dol, iziđe kralj Sodome. (18) A Melkisedek, kralj Šalema, iznese kruha i 
vina. On je bio svećenik Boga Svevišnjega. (19) Blagoslovi ga govoreći: "Od Boga Svevišnjega, 
Stvoritelja neba i zemlje, neka je Abramu blagoslov! (20) I Svevišnji Bog, što ti u ruke preda 
neprijatelje, hvaljen bio!" Abram mu dade desetinu od svega. (21) Tada kralj Sodome reče Abramu: 
"Meni daj ljude, a dobra uzmi sebi!" (22) Abram odgovori kralju Sodome: "Ruku uzdižem pred 


Gospodinom, Svevišnjim Stvoriteljem neba i zemlje, (23) da neću uzeti ni končića, ni remena od 
obuće, niti išta što je tvoje da ne kažeš: na meni se Abram obogatio. (24) Ne, meni ništa, osim što su 
moji momci upotrijebili; i dio za momčad što je sa mnom išla: Aner, Eškol i Mamre, oni neka uzmu 
svoj dio." 


(Post 24,27) 

(27) 1 progovori: "Neka je blagoslovljen Gospodin, Bog moga gospodara Abrahama, što nije 
uskratio svoju ljubav i svoju vjernost mome gospodaru. Mene je Gospodin vodio pravim putem, u 
kuću brata moga gospodara." 


(Izl 18,10) 
(10) "Neka je hvaljen Gospodin koji vas je izbavio od egipatskih šaka i od šaka faraonovih", reče 
Jitro. 


(Rut 4,14) 

(14) Onda žene rekoše Noemi: "Blagoslovljen bio Gospodin koji ti danas nije uskratio skrbnika! I 
prodičio njegovo ime u Izraelu! 

Najzad, oba poklika: "'Blagoslovljen bio..." i "Blagoslovljen bio Bog!"', više puta dolaze 
zajedno i kao da jedan drugome odjekuje: "Od Boga Svevišnjega, Stvoritelja neba i zemlje, 
neka je Abrahamu blagoslov! I Svevišnji Bog što ti u ruke preda neprijatelja, hvaljen bio!'' 
(Post 14,19 sl; usp. 1 Sam 25,32 sl; Jdt 13,17 sl). 


(Post 14,19 sl) 

(19) Blagoslovi ga govoreći: "Od Boga Svevišnjega, Stvoritelja neba i zemlje, neka je Abramu 
blagoslov! (20) I Svevišnji Bog, što ti u ruke preda neprijatelje, hvaljen bio!" Abram mu dade 
desetinu od svega. 


(1 Sam 25,32 sl) 

(32) David odgovori Abigajili: "Neka je blagoslovljen Gospodin, Bog Izraelov, koji te danas poslao 
meni u susret! (33) Neka je blagoslovljena tvoja mudrost i blagoslovljena bila ti što si me danas 
zadržala da ne svalim na se krvnu krivicu i da ne pribavim sebi pravdu svojom rukom. 


(Jdt 13,17 sl) 

(17) Puk, sav izvan sebe, pade ničice da se pokloni Bogu i povika u jedan glas: "Blagoslovljen da si, 
Bože naš, koji si danas satro neprijatelje naroda svoga!" (18) Ozija joj kaza: "Blagoslovljena bila, 
kćeri, od Boga Svevišnjega više od svih drugih žena na zemlji! Blagoslovljen Gospod Bog, 
stvoritelj neba i zemlje, koji te vodio da odsiječeš glavu vođi neprijatelja naših! 


Ova puna skladnost izmjenjivanja pokazuje istinsku narav blagoslivljanja. Ono je očarani 
izljev pred Božjim izabranikom, ali se na njemu ne zaustavlja, već se uzdiže k Bogu koji se u 
tom znaku objavio. Izabranik je baruk u najvišem smislu, blagoslovljeni; on posjeduje puninu 
svakog blagoslova. Blagoslivljati ga, ne znači da se bilo što dodaje njegovu bogatstvu: to znači 
prepustiti se zanosu ove objave i pozivati svijet da joj iskazuje hvalu. Blagoslivljanje je uvijek 
javno priznavanje Božje moći i zahvaljivanje za Božju darežljivost. 


NI. POVIJEST BLAGOSLOVA 


Sva je povijest Izraela povijest blagoslova obećanog Abrahamu (Post 12,3) 


(Post 12,3) 
(3) Blagoslivljat ću one koji te blagoslivljali budu, koji te budu kleli, njih ću proklinjati; sva 
plemena na zemlji tobom će se blagoslivljati." 


i danog svijetu u Isusu, "blagoslovljenom plodu"' "'blagoslovljene utrobe"' Marijine (Lk 1,42). 


(Lk 1,42) 
(42) i povika iz svega glasa: "Blagoslovljena ti među ženama i blagoslovljen plod utrobe tvoje! 


Ipak se pažnja što je starozavjetni spisi posvećuju blagoslovu odlikuje mnogim osjetljivim 
prijelazima, i sam blagoslov dobiva vrlo različite prizvuke. 


1. Do Abrahama. - Stvoritelj je na početku blagoslovio muškarca i ženu (Post 1,28); 


(Post 1,28) 
(28) I blagoslovi ih Bog i reče im: "Plodite se, i množite, i napunite zemlju, i sebi je podložite! 
Vladajte ribama u moru i pticama u zraku 1 svim živim stvorovima što puze po zemlji!" 


kasnije su oni svojim grijehom izazvali Božje prokletstvo. Međutim, iako su zmija (3,14) 


(Post 3,14) 
(14) Nato Gospodin, Bog, reče zmiji: "Kad si to učinila, prokleta bila među svim životinjama i 
svom zvjeradi divljom! Po trbuhu svome puzat ćeš i zemlju jesti sveg života svog! 


i zemlja (3,17) 


(Post 3,17) 

(17) A čovjeku reče: "Jer si poslušao glas svoje žene te jeo sa stabla s kojega sam ti zabranio jesti 
rekavši: S njega da nisi jeo! - evo: Zemlja neka je zbog tebe prokleta: s trudom ćeš se od nje hraniti 
svega vijeka svog! 


proklete, muškarac i žena to nisu. Njihovim trudom, na njihovoj muci, često i uz cijenu 
smrtne borbe, život će i dalje nicati (3,16-19). 


(Post 3,16-19) 

(16) A ženi reče: "Trudnoći tvojoj muke ću umnožit, u mukama djecu ćeš rađati. Žudnja će te mužu 
tjerati, a on će gospodariti nad tobom." (17) A čovjeku reče: "Jer si poslušao glas svoje žene te jeo 
sa stabla s kojega sam ti zabranio jesti rekavši: S njega da nisi jeo! - evo: Zemlja neka je zbog tebe 
prokleta: s trudom ćeš se od nje hraniti svega vijeka svog! (18) Rađat će ti trnjem i korovom, a 
hranit ćeš se poljskim raslinjem. (19) U znoju lica svoga kruh svoj ćeš jesti dokle se u zemlju ne 
vratiš: ta iz zemlje uzet si bio - prah si, u prah ćeš se 1 vratiti." 


Poslije potopa novi blagoslov donosi ljudima snagu i rodnost (9,1). 


(Post 9,1) 
Tada Bog blagoslovi Nou i njegove sinove 1 reče im: "Plodite se i množite i zemlju napunite. 


Ipak grijeh bez prestanka razjedinjuje i razara čovječanstvo; Božji blagoslov nad Šemom ima 
svoju protutežu u prokletstvu nad Kanaanom (9,26). 


(Post 9,26) 5 
(26) Onda nastavi: "Blagoslovljen Gospodin, Semov Bog, Kanaanac nek' mu je sluga! 


2. Blagoslov patrijarha. - Abrahamov je blagoslov, naprotiv, nešto novo. U svijetu koji ostaje 
podijeljen, Abraham će, nema sumnje, imati neprijatelja, i Bog će mu iskazati svoju vjernost 
proklinjući svakoga (u jednini) tko njega bude proklinjao; ali to mora ostati iznimka: Božja je 
namisao blagosloviti "'sva plemena na zemlji" (Post 12,3). 


(Post 12,3) 
(3) Blagoslivljat ću one koji te blagoslivljali budu, koji te budu kleli, njih ću proklinjati; sva 
plemena na zemlji tobom će se blagoslivljati." 


Svi su izvještaji Postanka povijest ovog blagoslova. 


a) Blagoslovi što ih izriču oci odišu više starinom: njima oni - obično na samrti - zazivaju nad 
svoje sinove moći rodnosti i života, "'rosu s neba i rodnost zemlje" (Post 27,28), 


(Post 27,28) 
(28) Neka ti Bog daje rosu s neba i rodnost zemlje: izobilje žita i mladoga vina. 


potoke mlijeka i "'krv od grožđa" (49,11 sl), 


(Post 49,11 sl) 
(11) Svog magarca za lozu privezuje, mlado magarice svoje za čokot. U vinu on kupa svoju odjeću 
svoju halju u krvi od grožđa. (12) Oči su mu od vina mutne, zubi bjelji od mlijeka. 


snagu da razbiju neprijatelje (27,29; 49,8 sl), 


(Post 27,29) 
(29) Narodi ti služili, plemena ti se klanjala! Braćom svojom gospodari, nek sinci majke tvoje pred 
tobom padaju! Proklet bio tko tebe proklinje; blagoslovljen tko te blagoslivlje!" 


(Post 49,8 sl) 

(8) Judo! Tvoja braća slavit će te; svagda ti je šaka na šiji dušmana, sinci oca tvoga tebi će se 
klanjat. (9) Judo, laviću mali! Plijenom si se, sine, udebljao; poput lava, poput lavice legao 
potrbuške! Tko bi ga dražiti smio? 


zemlju da se nastane (27,28; usp. 27,39; 49,9) 


(Post 27,28) 
(28) Neka ti Bog daje rosu s neba i rodnost zemlje: izobilje žita i mladoga vina. 


(Post 27,39) 
(39) Tada otac njegov Izak progovori i reče: "Daleko od plodna tla dom tvoj će biti, daleko od rose s 
neba. 


(Post 49,9) 


(9) Judo, laviću mali! Plijenom si se, sine, udebljao; poput lava, poput lavice legao potrbuške! Tko 
bi ga dražiti smio? 

i održe svoje ime (48,16; 49,8...) i snagu. 


(Post 48,16) 
(16) anđeo koji me od svakog zla izbavljao - djecu ovu neka blagoslovi! Neka se ime moje i mojih 
pređa Abrahama i Izaka po njima spominje! U mnoštva se mnogobrojna po zemlji razmnožili!" 


(49,8...) 

(8) Judo! Tvoja braća slavit će te; svagda ti je šaka na šiji dušmana, sinci oca tvoga tebi će se 
klanjat. (9) Judo, laviću mali! Plijenom si se, sine, udebljao; poput lava, poput lavice legao 
potrbuške! Tko bi ga dražiti smio? 


U ovim skladnim ulomcima i u tim izvještajima zapažaju se snovi selilačkih plemena u potrazi 
za nekim zemljištem, željnih obraniti svoju nezavisnost, ali već svjesnih da su zajednica oko 
nekoliko glavara i povlaštenih rodova (usp. Post. 49). 


(Post 49) 

#49Jakov zatim sazva svoje sinove te reče: "Skupite se da vam kažem što će vas snaći u kasnije 
vrijeme: (2) Okupite se, čujte, sinovi Jakovljevi, čujte oca svoga Izraela! (3) Ti Rubene, moj 
prvorođenče, snaga ti si moja, prvenac moje muškosti. Ističeš, se ponosom, snagom se ističeš, (4) 
no, poput vode nabujao, nećeš više imati prvenstva, jer na ležaj oca svog se pope, moj tad oskvrnu 
krevet. (5) Šimun i Levi braća su prava! Mačevi im oruđe nasilja. (6) Na njihova vijećanja ja ne 
silazio, u njihovim zborovima udjela ne imao! U srdžbi su svojoj ljude ubijali; u obijesti bikove 
sakatili. (7) Prokleta im srdžba, jer je prežestoka! Prokleta im obijest, jer je preokrutna! Razdijelit 
ću ih po Jakovu, Izraelom raspršiti. (8) Judo! Tvoja braća slavit će te; svagda ti je šaka na šiji 
dušmana, sinci oca tvoga tebi će se klanjat. (9) Judo, laviću mali! Plijenom si se, sine, udebljao; 
poput lava, poput lavice legao potrbuške! Tko bi ga dražiti smio? (10) Od Jude žezlo se kraljevsko, 
ni palica vladalačka od nogu njegovih udaljiti neće dok ne dođe onaj kome pripada - kome će se 
narodi pokoriti. (11) Svog magarca za lozu privezuje, mlado magarice svoje za čokot. U vinu on 
kupa svoju odjeću svoju halju u krvi od grožđa. (12) Oči su mu od vina mutne, zubi bjelji od 
mlijeka. (13) Zebulun će stanovati uz obalu morsku, luka spasa bit će brodarima, uz bok njegov 
Sidon će ležati. (14) Jisakar je koščat magarac polegao među ogradama. (15) Vidje da je odmor 
ugodan, a zemlja lijepa, te leđa svoja pod teret podmetnu i na tlaku pristade. (16) Dan će narod svoj 
suditi kao svako pleme Izraelovo. (17) Nek' Dan zmija bude na putu, guja pokraj staze što će konja 
za zglob ujesti, i njegov konjik nauznak će pasti. (18) U spas tvoj se, Gospodine, uzdam! (19) Gada 
će pljačkat razbojnici, pljačkom će im za petama biti. (20) U Ašera bit će hrane, poslastica za 
kraljeve. (21) Naftali je košuta lakonoga koja krasnu lanad mladi. (22) Josip je stablo plodno, 
plodno stablo kraj izvora, grane svoje grana preko zida. (23) Strijelci njega saletjeli, strijeljali ga, 
opljačkali. (24) Ali luk mu čvrst ostaje, mišice mu ojačale, rukom Jakog Jakovljeva, imenom 
Pastira, Stijene Izraela, (25) Bogom, Ocem tvojim, koji ti pomaže, Svesilnim koji te blagoslivlje 
blagoslovom ozgo sa nebesa, blagoslovom ozdo iz dubina, blagoslovom iz svih prsa, iz svih utroba! 
(26) Blagoslovom klasja i cvjetova, blagoslovom drevnih brda, želja vječnih brežuljaka - nek' se oni 
spuste na Josipa, između braće posvećenog! (27) Benjamin je vuk grabežljivi, lovinu on jutrom 
jede, a navečer plijen dijeli." (28) Sve su to Izraelova plemena - dvanaest ih na broj - i to im je otac 
rekao kad ih je blagoslivljao; svakoga je od njih blagoslovio njegovim blagoslovom. 

Posljednje upute i smrt Jakovljeva 

(29) Poslije toga im dade ovu naredbu: "Naskoro ću se pridružiti svojim precima. Sahranite me kraj 
mojih otaca, (30) u spilji što se nalazi na polju Efrona, Hetita, u spilji na polju Makpeli, nasuprot 
Mamri, u zemlji kanaanskoj. To je ona koju je Abraham kupio s poljem od Hetita Efrona za mjesto 
sahranjivanja. (31) Ondje je sahranjen Abraham i njegova žena Sara; sahranjeni su ondje Izak 1 

njegova žena Rebeka; ondje sam ja sahranio Leu. (32) Polje i spilja na njemu kupljeni su od Hetita." 
(33) Kad je Jakov tako naputio svoje sinove, povuče noge natrag na postelju te izdahnu - pridruži se 
svojim precima. 


To je, ukratko, san o blagoslovu kakav ljudi spontano priželjkuju i spremni su da ga se 
domognu svakakvim sredstvima, ne isključujući ni nasilje ili lukavstvo (27,18 sl). 


(Post 27,18 sl) 

(18) Ode on k ocu 1 reče: "Oče!" On odgovori: "Evo me. Koji si ti moj sin?" (19) A Jakov odgovori 
svome ocu: "Ja sam Ezav, tvoj prvorođenac; učinio sam kako si mi rekao. Sad ustaj, sjedi pa jedi 
moje lovine, da me onda mogneš blagosloviti." 


b) Na ova pučka kazivanja, što se stalno vraćaju, Knjiga Postanka nadograđuje obećanja i 
blagoslove što ih je Bog sam izrekao. Tome nije svrha da se ta kazivanja opovrgnu, već da ona 
dobiju svoje mjesto u Božjem poduzimanju. U njima je riječ i o moćnom imenu (Post 12,2), 


(Post 12,2) 
(2) Velik ću narod od tebe učiniti, blagoslovit ću te, ime ću ti uzveličati, i sam ćeš biti blagoslov. 


o nebrojenu potomstvu (15,5), 


(Post 15,5) 
(5) Izvede ga van i reče: "Pogledaj na nebo i zvijezde prebroj ako ih možeš prebrojiti." A onda 
doda: "Toliko će biti tvoje potomstvo." 


o zemlji za nastanjenje (13,14-17); 


(Post 13,14-17) 

(14) Gospodin reče Abramu, pošto se Lot od njega rastao: "Oči svoje podigni i s mjesta na kojem si 
pogledaj prema sjeveru, jugu, istoku i zapadu; (15) jer svu zemlju što je možeš vidjeti dat ću tebi i 
tvome potomstvu zauvijek. (16) Potomstvo ću tvoje učiniti kao prah na zemlji. Ako tko mogne 
prebrojiti prah zemlje, i tvoje će potomstvo moći prebrojiti. (17) Na noge! Prođi zemljom uzduž i 
poprijeko jer ću je tebi predati." 


ali tu Bog uzima u svoje ruke sudbinu svojih, mijenja im ime (17,5.15), 

(Post 17,5.15) 

(5) 1 nećeš se više zvati Abram - već Abraham će ti ime biti, jer naroda mnogih ocem ja te 
postavljam. 

(15) Još reče Bog Abrahamu: "Tvojoj ženi Saraji nije više ime Saraja: Sara će joj ime biti. 
dopušta da prođu kroz kušnju (22,1) 

(Post 22,1) 

Poslije tih događaja Bog stavi Abrahama na kušnju. Zovnu ga: "Abrahame!" On odgovori: "Evo 
me!" 


i vjeru (15,6), 


(Post 15,6) 

(6) Abram povjerova Gospodinu, i on mu to uračuna u pravednost. 
daje im već neku zapovijed (12,1; 17,10). 


(Post 12,1) 
Gospodin reče Abramu: "Idi iz zemlje svoje, iz zavičaja i doma očinskog, u krajeve koje ću ti 
pokazati. 


(Post 17,10) 
(10) A ovo je Savez moj s tobom i tvojim potomstvom poslije tebe koji ćeš vršiti: svako muško 
među vama neka bude obrezano. 


On, dakako, zna ispuniti čovjekovu želju, ali pod uvjetom da to bude u vjeri. 


3. Blagoslov i savez. - Ova je povezanost blagoslova i zapovijedi dapače načelo Saveza: Zakon 
je sredstvo da zaživi narod "'svet Bogu"', a prema tome i "blagoslovljen od Boga"'. To i jest ono 
što izražavaju obredi Saveza. Bogoštovlje je u religioznom načinu mišljenja tog vremena 
prvenstveno sredstvo da se osigura Božji blagoslov, da se u dodiru sa svetim mjestima, 
vremenima, obredima obnovi životna snaga čovjeka i njegova svijeta, ova tako kratkotrajna i 
krhka snaga. U Gospodinovoj religiji bogošotovlje je nepatvoreno samo u Savezu i vjernosti 
Zakonu. Blagoslivljanje Knjige Saveza (Izl 23,25) 


(Izl 23,25) 
(25) Iskazujte štovanje Gospodinu, Bogu svome, pa ću blagoslivati tvoj kruh i tvoju vodu i uklanjati 
od tebe bolest. 


prijetnje ščkemskom zboru pod Jošuom (Jš 24,19), 


(Iš 24,19) 
(19) Tada reče Jošua narodu: "Vi ne možete služiti Gospodinu, jer je on Bog sveti, Bog ljubomorni, 
koji ne može podnijeti vaših prijestupa ni vaših grijeha. 


veliki blagoslovi Ponovljenog zakona (Pnz 28,1.14) - 


(Pnz 28,1.14) 

Ako zbilja poslušaš glas Gospodina, Boga svoga, držeći i vršeći sve njegove zapovijedi što ti ih 
danas naređujem, Gospodin, Bog tvoj, uzvisit će te nad sve narode na zemlji. 

(14) Ni od jedne riječi što vam je danas nalažem nemoj odstupati ni desno ni lijevo idući za drugim 
bogovima 1 iskazujući im štovanje. 


sve to počiva na pravoj povelji Saveza što obznanjuje Božju volju, zatim pristanak naroda, 
najzad bogoštovni čin koji zapečaćuje sporazum i daje mu posvećenu vrijednost. 


4. Proroci i blagoslivljanje. - Proroci uopće ne znaju za jezik blagoslivljanja. Iako su oni ljudi 
Riječi i njene djelotvornosti (Iz 55,10 sl): 


(Iz 55,10 sl) 

(10) "Kao što daždi i sniježi s neba bez prestanka dok se zemlja ne natopi, oplodi i ozeleni da bi 
dala sjeme sijaču i kruha za jelo, (11) tako se riječ koja iz mojih usta izlazi ne vraća k meni bez 
ploda, nego čini ono što sam htio i obistinjuje ono zbog čega je poslah." 

znaju da ih je pozvao i odabrao Bog, da su znak njegova djela (Iz 8,18), 


(Iz 8,18) 
(18) Evo, ja i djeca koju mi Gospodin dade Izraelu smo znak i znamenje od Gospodina nad 
Vojskama što prebiva na Gori sionskoj. 


ipak je njegovo djelovanje u njima odviše unutarnje, suviše ima u njemu težine, a premalo je 
vidljivo i premalo zrači da bi u njima i oko njih izazvalo poklik blagoslivljanja. A njihova je 
poruka u tome da dozivaju u pamet uvjete Saveza i da udaraju po njihovu kršenju, a to ih 
nipošto ne navodi na blagoslivljanje. Među književnim obrascima kojima se oni služe vrlo je 
obično proklinjanje, a za obrazac blagoslivljanja zapravo i ne znaju. 


Stoga je to upadljivije kad ponekad, usred nekog proklinjanja klasičnog tipa, navre neka 
slika ili tvrdnja koja obznanjuje da obećanje blagoslova ostaje netaknuto, da će iz pustoši 
niknuti život, kao "'sveto sjeme"' (Iz 6,13). 


(Iz 6,13) 
(13) 1 ostane li u njoj još desetina, i ona će biti zatrta poput duba kad ga do panja posijeku. Panj će 
njihov biti sveto sjeme." 


Upravo tako i obećanje ugaonog kamena na Sionu izbija u središtu prokletstva protiv 
bezumnih upravljača što misle da je Grad neranjiv (Iz 28,14-19); 


(Iz 28,14-19) 

(14) Stoga čujte riječ Gospodnju, vi podsmjevači, vi što vladate narodom ovim koji je u Jeruzalemu. 
(15) Vi velite: "Sklopismo savez sa smrću i s Podzemljem učinismo sporazum. Kad prođe bič 
razorni, ne, neće nas dohvatiti, jer od laži načinismo sebi sklonište i od obmane skrovište." 

(16) Stog ovako govori Gospod: "Evo, postavljam na Sion kamen odabrani, dragocjen kamen 
ugaoni, temeljac. Onaj koji u nj vjeruje neće propasti. (17) I uzet ću pravo za mjeru, a pravdu za 
tezulju." I tuča će vam zastrti sklonište od laži, a voda otplaviti skrovište; (18) propast će savez vaš 
sa smrću, vaš sporazum s Podzemljem održat' se neće. Kada bič razorni prođe, satrt će vas; (19) kad 
god prođe, dohvatit će vas; prolazit će svako jutro, danju i noću. Samo će vas strah uputit u objavu. 


a tako je i kod Ezekiela: veliko proročanstvo o izljevu Duha sasvim je ispunjeno slikama 
blagoslova kao što su voda, zemlja, žetve, ali njima se - kao po nekoj božanskoj logici - 
zaključuje osuda Izraela (Ez 36,16-38). 


(Ez 36,16-38) 

(16) Dođe mi riječ Gospodnja: (17) "Sine čovječji, kad dom Izraelov još življaše u svojoj zemlji, 
oskvrnu je svojim nedjelima i svojim putovima. Putovi njihovi bijahu preda mnom kao nečistoća 
žene nečiste. (18) I zato na njih izlih gnjev svoj zbog krvi što je proliše i zbog kumira kojima je 
oskvrnuše. (19) Rasprših ih među narode i rasijah po zemljama. Sudio sam im prema putovima i 
nedjelima njihovim. (20) Ali u narodima među koje dođoše, među svim narodima u koje dospješe, 
oskvrnjivahu moje sveto ime, jer o njima se govorilo: "To je Gospodnji narod, a morade otići iz 
zemlje Gospodnje!' (21) I meni se sažali moje sveto ime što ga dom Izraelov obeščasti u narodima 
među koje dođe. (22) Reci zato domu Izraelovu: "Ovako govori Gospod: Što činim, ne činim radi 
vas, dome Izraelov, nego radi svetoga imena svojega, koje vi oskvrnuste među narodima u koje 
dođoste. (23) Ja ću posvetiti ime svoje veliko koje vi oskvrnuste posred naroda u koje dođoste! I 
znat će narodi da sam ja Gospodin - riječ je Gospoda - kad na vama, njima naočigled, pokažem 

svetost svoju. (24) Tada ću vas sabrati iz svih naroda i skupiti iz svih zemalja, natrag vas dovesti u 
vašu zemlju. (25) Poškropit ću vas vodom čistom da se očistite. Očistit ću vas od svih vaših 
nečistoća i od svih kumira vaših. (26) Dat ću vam novo srce, nov duh udahnut ću u vas! Izvadit ću 
iz tijela vašega srce kameno i dat ću vam srce od mesa. (27) Duh svoj udahnut ću u vas da hodite po 
mojim zakonima i da čuvate i vršite moje naredbe. (28) I nastanit ćete se u zemlji koju dadoh vašim 
ocima, i bit ćete moj narod, a ja ću biti vaš Bog. (29) Izbavit ću vas od svih vaših nečistoća i dozvat 
ću žito i umnožiti ga, i nikad vas više neću izvrći gladi. (30) Umnožit ću plod drveća i rod njiva da 
ne podnosite više zbog gladi sramotu među narodima. (31) I tada ćete se spomenuti zlih putova i 
nedjela svojih, i sami ćete sebe omrznuti zbog bezakonja i gadosti svojih. (32) A što činim, znajte 
dobro, ne činim radi vas - riječ je Gospoda! Postidite se i posramite zbog putova svojih, dome 
Izraelov!' (33) Ovako govori Gospod: 'A kad vas očistim od svih bezakonja vaših, napučit ću opet 
vaše gradove i sagraditi razvaline; (34) opustjela zemlja, nekoć pustinja naočigled svakom 
prolazniku, bit će opet obrađena. (35) Tada će se reći: 'Evo zemlje što bijaše pusta, a postade kao vrt 
edenski! Gle gradova što bijahu pusti, same razvaline i ruševine, a sada su utvrđeni i napučeni!' (36) 
I narodi oko vas koji preostanu znat će da ja, Gospodin, razvaljeno opet gradim, i što bi opustošeno, 
opet sadim. Ja, Gospodin, rekoh i učinit ću!' (37) Ovako govori Gospod: Još će ovo moliti dom 
Izraelov: da im ljudstvo namnožim kao stada. (38) Kao svetim stadima, kao stadima blagdanskih 
dana u Jeruzalemu, gradovi, nekoć razvaline, napučit će se ljudstvom. I znat će da sam ja 
Gospodin." 


5. Pjesme blagoslivljanja. - Blagoslivljanje je jedan od najuzvišenijih sadržaja Izraelove 
molitve: ono je odaziv svakom Božjem djelu koje je objava. Vrlo je blisko zahvaljivanju, hvali 
ili priznavanju i građeno je po istom obrascu; ali ono je bliže događajima u kojima se Bog 
upravo objavio i općenito ima jednostavniji prizvuk: "'Blagoslovljen bio Gospodin jer me 
obasu čudesnom dobrotom'' (Ps 31,22), 


(Ps 31,22) 
(22) Blagoslovljen Gospodin jer me obasu čudesnom dobrotom u gradu tvrdom. 


"koji nas ne dade za plijen zubima njihovim'' (Ps 124,6), 


(Ps 124,6) 
(6) Blagoslovljen Gospodin koji nas ne dade za plijen zubima njihovim! 


"koji ti otpušta grijehe tvoje"' (103,3). 


(Ps 103,3) 
(3) on ti otpušta sve grijehe tvoje, on iscjeljuje sve slabosti tvoje; 


Čak ni himan triju mladića u ognjenoj peći koji poziva svemir da pjeva Gospodinovu slavu ne 
gubi iz vida podvig što ga je Bog upravo izvršio: "Jer on nas je spasio od Podzemlja"' (Dn 
3,88). 


(Dn 3,88) 

(88)Hananijo, Azarjo, Mišaele, blagoslivljajte Gospoda: hvalite i uzvisujte ga dovijeka! Jer on nas 
je spasio od Podzemlja, on nas je istrgao iz ruke smrti, on nas je izbavio iz peći užarene, on nas je 
izbavio iz plamena. 

IV. BLAGOSLOVLJENI U KRISTU 
Kako bi nam Otac, koji je za nas predao vlastitog Sina, mogao bilo što uskratiti (Rim 8,32)? 


(Rim 8,32) 
(32) Ta on ni svojega Sina nije poštedio, nego ga je za sve nas predao! Kako nam onda s njime neće 
sve darovati? 


U njemu nam je on dao sve, u njemu ne oskudijevamo nijednim darom milosti (1 Kor 1,7), 


(1 Kor 1,7) 
(7) te ne oskudijevate ni na jednom daru čekajući Objavljenje Gospodina našega Isusa Krista! 


te smo "'s Abrahamom vjernikom"' (Gal 3,9; usp. 3,14) 


(Gal 3,9) 
(9) Tako: oni od vjere blagoslivlju se s vjernikom Abrahamom. 


(Gal 3,14) 
(14) da u Kristu Isusu na pogane dođe blagoslov Abrahamov: da Obećanje, Duha, primimo po vjeri. 


"blagoslovljeni svakim duhovnim blagoslovom" (Ef 1,3). 


(Ef 1,3) 
(3) Blagoslovljen Bog i Otac Gospodina našega Isusa Krista, on koji nas blagoslovi svakim 
blagoslovom duhovnim u nebesima, u Kristu. 


U njemu zahvaljujemo Ocu za darove (Rim 1,8; Ef 5,20; Kol 3,17). 


(Rim 1,8) 
(8) Ponajprije zahvaljujem Bogu mojemu po Isusu Kristu za sve vas: što se vaša vjera navješćuje po 
svem svijetu. 


(EH 5,20) 
(20) Svagda 1 za sve zahvaljujte Bogu i Ocu u imenu Gospodina našega Isusa Krista! 


(Kol 3,17) 
(17) I sve što god riječju ili djelom činite, sve činite u imenu Gospodina Isusa, zahvaljujući Bogu 
Ocu po njemu! 


Milost koja silazi i zahvaljivanje koje se uzdiže - ta dva temeljna pokreta blagoslivljanja - 
sažeta su u Isusu Kristu. Od tog blagoslova dalje nema više ničega, i mnoštvo izabranih 
okupljenih pred Prijestoljem i Janjetom pjevajući njegovu slavlju kliču Bogu: "Hvala, slava, 
mudrost i zahvala... u vijeke vjekova" (Otk 7,12). 


(Otk 7,12) 


(12) 1 pokloniše se Bogu govoreći: "Amen! Blagoslov i slava, i mudrost, i zahvalnica, i čast, i moć i 
snaga Bogu našemu u vijeke vjekova. Amen." 

Stoga Novi zavjet i nije drugo nego savršeni blagoslov primljen od Boga i njemu vraćen; ipak 
Novi zavjet nipošto nije stalno ispunjen riječima blagoslivljanja. One su u njemu razmjerno 
rijetke i rabe se u sasvim određenim svezama, a tim se podatkom zaokružuje vjerno 
određenje smisla biblijskog blagoslova. 


1. Blagoslovljen koji dolazi! - U Evanđeljima ima samo jedan primjer blagoslova upućenog 
Isusu: to je poklik mnoštva prigodom Isusova ulaska u Jeruzalem, uoči njegove muke: 
"Blagoslovljen koji dolazi"' (Mt 21,9//). 


(Mt 21,9) 
(9) Mnoštvo pak pred njim i za njim klicaše: "Hosana Sinu Davidovu! Blagoslovljen Onaj koji 
dolazi u ime Gospodnje! Hosana u visinama!" 


(MK 11,9) 
(9) IT oni pred njim i oni za njim klicahu: "Hosana! Blagoslovljen Onaj koji dolazi u ime Gospodnje! 


(Lk 19,38) 
(38) "Blagoslovljen Kralj, Onaj koji dolazi u ime Gospodnje! Na nebu mir! Slava na visinama!" 


(Iv 12,13) 
(13) uze palmove grančice i iziđe mu u susret. Vikahu: "Hosana! Blagoslovljen Onaj koji dolazi u 
ime Gospodnje! Kralj Izraelov. " 


Ipak nitko nikada nije kao Isus odgovarao opisu blagoslovljenoga bića u kojem Bog očitim 
znakovima objavljuje svoju moć i svoju dobrotu (usp. Dj 10,38). 


(Dj 10,38) 
(38) kako Isusa iz Nazareta Bog pomaza Duhom Svetim i snagom, njega koji je, jer Bog bijaše s 
njime, prošao zemljom čineći dobro i ozdravljajući sve kojima bijaše ovladao đavao." 


Njegov dolazak na svijet budi kod Elizabete (Lk 1,42), 


(Lk 1,42) 
(42) i povika iz svega glasa: "Blagoslovljena ti među ženama i blagoslovljen plod utrobe tvoje! 


kod Zaharije (1,68), 


(Lk 1,68) 
(68) "Blagoslovljen Gospodin Bog Izraelov, što pohodi i otkupi narod svoj! 


kod Šimuna (2,28) 


(Lk 2,28) 
(28) primi ga on u naručje, blagoslovi Boga i reče: 


i kod same Marije (bez te riječi, 1,46 sl) val blagoslivljanja, 


(Lk 1,46) 
(46) Tada Marija reče: "Veliča duša moja Gospodina, 

a Isus je očito središte tog blagoslivljanja: Elizabeta kliče: "'Blagoslovljen plod utrobe tvoje!" 
(1,42). 


(Lk 1,42) 
(42) i povika iz svega glasa: "Blagoslovljena ti među ženama i blagoslovljen plod utrobe tvoje! 


On sam pak, izuzev jedini primjer Cvjetnice, nikad nije izravno blagoslivljan. Ta pojava ne 
mora biti slučajna. Možda je ona odraz odstojanja što se samo od sebe javljalo između Isusa i 
ljudi: blagoslivljati nekoga znači s njime se na neki način sjediniti. A možda ono upozorava i 
na nedovršenost Kristove objave dok njegovo djelo nije svršeno, na skrovitost koja prati 
njegovu osobu sve do njegove smrti i uskrsnuća. Drukčije je u Otkrivenju: Janje koje je bilo 
ubijeno dolazi da preuzme svoju vlast nad svijetom i primi knjigu u kojoj je zapečaćena 
sudbina svemira; tada mu čitavo nebo kliče: "'Dostojno je Janje koje je zaklano da primi 
moć... čast, slavu i hvalu!"' (Otk 5,12 sl). Blagoslivljanje ima ovdje istu širinu i istu težinu kao 
Božja slava. 


(Otk 5,12 sl) 

(12) Klicahu iza glasa: "Dostojan je zaklani Jaganjac primiti moć, i bogatstvo, i mudrost, i snagu, 1 
čast, i slavu, i blagoslov!" (13) I začujem: sve stvorenje, i na nebu, i na zemlji, i pod zemljom, i u 
moru - sve na njima i u njima govori: "Onomu koji sjedi na prijestolju i Jaganjcu blagoslov i čast, 1 
slava 1 vlast u vijeke vjekova!" 


2. Čaša blagoslova. - Prije nego će umnožiti hljebove (Mt 14,19), 


(Mt 14,19) 
(19) I zapovjedi da mnoštvo posjeda po travi. On uze pet kruhova i dvije ribe, pogleda na nebo, 
izreče blagoslov pa razlomi 1 dade kruhove učenicima, a učenici mnoštvu. 


(MK 6,41) 
(41) On uze pet kruhova i dvije ribe, pogleda na nebo, izreče blagoslov pa razlomi kruhove i davaše 
učenicima da posluže ljude. Tako i dvije ribe razdijeli svima. 


(Lk 9,16) 
(16) A on uze pet kruhova i dvije ribe, pogleda na nebo, blagoslovi ih i razlomi pa davaše učenicima 
da posluže mnoštvo. 


(Iv 6,11) 
(11) Isus uze kruhove, izreče zahvalnicu pa razdijeli onima koji su posjedali. A tako i od ribica - 
koliko su god htjeli. 


prije nego će podijeliti kruh što je postao njegovo tijelo (Mt 26,26//), 

(Mt 26,26) 

(26) I dok su blagovali, uze Isus kruh, izreče blagoslov pa razlomi, dade svojim učenicima i reče: 
"Uzmite i jedite! Ovo je tijelo moje!" 

(MK 14,22) 


(22) I dok su blagovali, on uze kruh, izreče blagoslov pa razlomi, dade im i reče: "Uzmite, ovo je 
tijelo moje." 

(1 Kor 23-25) 

(23) Doista, ja od Gospodina primih što vama predadoh: Gospodin Isus one noći kad bijaše predan 
uze kruh, (24) zahvalivši razlomi i reče: "Ovo je tijelo moje - za vas. Ovo činite meni na spomen." 
(25) Tako i čašu po večeri govoreći: "Ova čaša novi je Savez u mojoj krvi. Ovo činite kad god 
pijete, meni na spomen." 


prije nego će lomiti kruh u Emausu (Lk 24,30), 


(Lk 24,30) 
(30) Dok bijaše s njima za stolom, uze kruh, izreče blagoslov, razlomi te im davaše. 


Isus izgovara blagoslov; a i mi "'blagoslivljamo čašu blagoslova"' (1 Kor 10,16). 


(1 Kor 10,16) 
(16) Čaša blagoslovna koju blagoslivljamo nije li zajedništvo krvi Kristove? Kruh koji lomimo nije 
li zajedništvo tijela Kristova? 


Ovdje nije važno da li blagoslivljanje na tim mjestima označuje naročit čin ili poseban 
obrazac, različan od euharistijskih riječi u užem smislu, ili je ono samo oznaka za riječi što iza 
toga slijede: činjenica je da euharistijski izvještaji tijesno povezuju blagoslivljanje i 
zahvaljivanje i da u toj povezanosti blagoslivljanje predstavlja obrednu i vidljivu stranu - čin i 
obrazac, dok zahvaljivanje izražava sadržaj čina i riječi. Od svih obreda što ih je Gospodin 
možda vršio za svog života, ovaj nam je jedini sačuvan, jer je obred novoga Saveza (Lk 22,20). 


(Lk 22,20) 
(20) Tako i čašu, pošto večeraše, govoreći: "Ova čaša novi je Savez u mojoj krvi koja se za vas 
prolijeva." 


Blagoslov u njemu nalazi svoje posvemašnje ispunjenje; to je dar izražen riječju koja je 
neposredno djelotvorna; to je savršen dar kojim se Otac daruje svojoj djeci, sva njegova 
milost, to je savršen dar Sina koji žrtvuje svoj život Ocu, svekoliko naše zahvaljivanje 
združeno s njegovim; to je dar rodnosti, misterij života i zajedništva. 


3. Blagoslov Duha Svetoga. - Dar euharistije sadrži, istina, sav Božji blagoslov u Kristu; 
njegov je posljednji čin blagoslov što ga on ostavlja svojoj Crkvi (Lk 24,51) 


(Lk 24,51) 
(51) I dok ih blagoslivljaše, rasta se od njih i uznesen bi na nebo. 


i blagoslivljanje što ga on u njoj budi (Lk 24,53): 


(Lk 24,53) 
(53) te sve vrijeme u Hramu blagoslivljahu Boga. 


ipak Novi zavjet nigdje ne kaže da je Isus Krist Očev blagoslov. Blagoslov je, u stvari, uvijek 
dar, primljen i usvojen život. Dar pak u najvišem smislu jest Duh Sveti. To ne znači da nam je 
Isus Krist manje darovan nego Duh Sveti, ali Duh nam je darovan zato da u nama bude dar 
primljen od Boga. Rječnik je Novog zavjeta izražajan. Istina je da je Krist naš, ali nadasve je 
istina da smo mi Kristovi (usp. 1 Kor 3,23; 2 Kor 10,7). 

(1 Kor 3,23) 
(23) vi Kristovi, a Krist Božji. 


(2 Kor 10,7) 
(7) Gledajte što je očito! Ako je tko uvjeren da je "Kristov", neka sam ponovno promisli ovo: kako 
je on Kristov, tako smo i mi. 


O Duhu se, naprotiv, mnogo puta kaže da nam je dan (MK 13,11; Iv 3,34; Dj 5,32; Rim 5,5), 


(MK 13,11) 
(11) "Kad vas budu vodili na izručenje, ne brinite se unaprijed što ćete govoriti, nego govorite što 
vam bude dano u onaj čas. Ta niste vi koji govorite, nego Duh Sveti. 


(Iv 3,34) 
(34) Uistinu, onaj koga Bog posla Božje riječi govori jer Bog Duha ne daje na mjeru. 


(Dj 5,32) 
(32) I mi smo svjedoci tih događaja i Duh Sveti kojega dade Bog onima što mu se pokoravaju." 


(Rim 5,5) 
(5) Nada pak ne postiđuje. Ta ljubav je Božja razlivena u srcima našim po Duhu Svetom koji nam je 
dan! 


da ga mi primamo (Iv 7,39; Dj 1,8; Rim 8,15) 
(Iv 7,39) 


(39) To reče o Duhu kojega su imali primiti oni što vjeruju u njega. Tada doista ne bijaše još došao 
Duh jer Isus nije bio proslavljen. 


(Dj 1,8) 
(8) Nego primit ćete snagu Duha Svetoga koji će sići na vas 1 bit ćete mi svjedoci u Jeruzalemu, po 
svoj Judeji i Samariji i sve do kraja zemlje." 


(Rim 8,15) 

(15) Ta ne primiste duh robovanja da se opet bojite, nego primiste Duha posinstva u kojem kličemo: 
"Abba! Oče!" 

i da ga posjedujemo (Rim 8,9; Otk 3,1), 

(Rim 8,9) 

(9) A vi niste u tijelu, nego u Duhu, ako Duh Božji prebiva u vama. A nema li tko Duha Kristova, taj 
nije njegov. 

(Otk 3,1) 

I anđelu Crkve u Sardu napiši: "Ovo govori Onaj koji ima sedam duhova Božjih i sedam zvijezda: 
Znam tvoja djela: imaš ime da živiš, a mrtav si. 


tako da se spontano govori o "'daru Duha Svetoga" (Dj 2,38; 10,45; 11,17). 


(Dj 2,38) 

(38) Petar će im: "Obratite se 1 svatko od vas neka se krsti u ime Isusa Krista da vam se oproste 
grijesi i primit ćete dar, Duha Svetoga. 


(Dj 10,45) 
(45) A vjernici iz obrezanja, koji dođoše zajedno s Petrom, začudiše se što se i na pogane izlio dar 
Duha Svetoga. 


(Dj 11,17) 
(17) Ako im je dakle Bog dao isti dar kao i nama koji povjerovasmo u Gospodina Isusa Krista, tko 
sam ja da bih se smio oprijeti Bogu?" 


Božji je blagoslov, u punom značenju te riječi, njegov Sveti Duh. Taj pak božanski dar, koji je 
Bog sam, ima sva obilježja blagoslova. Veliki sadržaji blagoslova: voda koja preporađa, 


rađanje i obnova, život i rodnost, punina i mir, radost i zajedništvo srdaca - sve su to u 
jednakoj mjeri plodovi Duha. 


-sastavio Milan Kušnjačić, 16.2.2024. 

